Luis Paret y Alcázar

Luis Paret y Alcázar (Madril, 1746ko otsailaren 11 - Madril, 1799ko otsailaren 14a) espainiar margolaria izan zen, Euskal Herrian lan ugari egidakoa, ez bakarrik margolanak, baita eskulturak eta bereziki, zenbait iturri publiko.

 Biografia 
San Fernandoko Akademian egin zituen ikasketak. Frantziara eta Italiara egin zituen bidaiak. Frantziako margolaritzaren eragin handia izan zuen.  

1780tik 1786ra Bilbon bizi izan zen, eta han ezkondu zen. Bere artearen erakusgarri ugari utzi zuen hiri honetan: arkitektura-proiektuak (hiltegia, Santiagoko plazatxoko iturria, Santiago elizako aste santuko monumentua), erretratuak eta abar. 

1786an, Euskal Herriko eta Kantabriako portuen ikuspegiak margotzea eskatu zion Karlos III.ak (Bilboko Areatzako ikuspegiak, Olabeaga, Bermeo, Hondarribia, Donostia, Pasaia eta abar). Vianako Santa Maria elizan dago Pareten pintura-multzo garrantzitsu eta osoena. 

Iturri publikoak ere diseinatu zituen, Bilbon (Atxuriko iturria eta Done Jakue enparantzakoa, hauxe delarik egilearen izen soilarekin ezaguna dena batik bat, Paret iturria) eta, 1786-1787 bitartean, Iruñean ere bai: Gaztelu plazako iturria (desagertua), Nabarreriako iturria, Errekoleten plazakoa, eta Neptunorena. 

1789an, Madrilera joan zen bizitzera, eta San Fernandoko Akademiako Arkitektura Saileko idazkariorde izendatu zuten.

 Iruditegia 

Pareten iturriak:

Euskal Herriko ikuspegiak margolanetan:

Beste margolan batzuk:

 Erreferentziak 

 Kanpo estekak 
 :Maria Jesus Cava Mesaren erreportaia Bilboko margolariaren erbesteari buruz.

Kategoria:Luis Paret y Alcázar
Kategoria:Madrildarrak
Kategoria:Madrilen hildakoak
Kategoria:Rokoko margolariak